Premios Mestre Mateo

[250px|miniatura|[16ª edición dos Premios Mestre Mateo.]]
[250px|miniatura|[Palacio da Ópera da Coruña.]]
Os **Premios Mestre Mateo** son os galardóns anuais á excelencia das producións audiovisuais de Galicia. Organizados e supervisados pola Academia Galega do Audiovisual (AGA), os premios son concedidos cada ano nunha cerimonia formal. A Academia foi orixinalmente concibida como unha entidade profesional que podería asumir a organización dos premios, ademais de ser un xeito de mellorar a imaxe da industria audiovisual galega. 

Os primeiros Premios Mestre Mateo celebráronse no 2002 nunha cerimonia no Auditorio de Galicia de Santiago de Compostela. Ó longo dos anos, as categorías presentadas foron cambiando, e no presente, os Premios teñen 25 categorías. O trofeo está inspirado na imaxe do *Santo dos Croques*, popularmente identificado co mestre Mateu.

## Historia
Antes de que se constituíse a Academia Galega do Audiovisual, a Asociación Galega de Produtoras Independentes (AGAPI) era a responsable de organizar os premios anuais do audiovisual galego, baixo o nome de Premios AGAPI. As cerimonias dos premios celebráronse entre os anos 1996 e 2001. En 2002 os premios recibiron o nome do cineasta Chano Piñeiro, e foron organizados conxuntamente por AGAPI e pola nova asociación de produtoras que se acabara de constituír, a AEGA.

No 2002 adoptaron a súa denominación actual, polo que se fixeron dúas cerimonias do mesmo ano.

## Cerimonias 
A continuación, unha lista de tódalas cerimonias dos Mestre Mateo.

## Categorías
Categorías de produción:
*Premio Mestre Mateo ó mellor filme
*Mellor longametraxe de animación
*Mellor documental
*Mellor serie de televisión
*Mellor serie web
*Mellor programa de televisión
*Mellor película de televisión
*Mellor curtametraxe de imaxe real
*Mellor curtametraxe de animación
*Mellor anuncio publicitario
*Mellor videoclip

Categorías profesionais:
*Premio Mestre Mateo á mellor interpretación feminina protagonista
*Premio Mestre Mateo á mellor interpretación masculina protagonista
*Premio Mestre Mateo á mellor interpretación feminina secundaria
*Premio Mestre Mateo á mellor interpretación masculina secundaria
*Mellor comunicador/a de televisión
*Premio Mestre Mateo á mellor dirección
*Mellor guión
*Mellor dirección de fotografía
*Mellor dirección de arte
*Mellor montaxe
*Mellor realización
*Mellor música orixinal
*Mellor son
*Mellor vestiario
*Mellor maquillaxe e peiteado
*Mellor dirección de produción

## Récords
* Filme máis premiado: *Dhogs* en 2017 con 13 premios. O segundo é *O descoñecido* en 2015 con 12 premios.
* Serie de TV máis premiada nunha edición: *As leis de Celavella* en 2005 con 10 premios.
* Filme máis nomeado: *Os mortos van á présa* en 2008 con 20 nomeamentos. O segundo é *Dhogs* en 2017 con 17.
* Serie de TV máis nomeada nunha edición: *Matalobos* en 2011 con 15 nomeamentos.
* Actor máis premiado: Luís Tosar con 9 premios.
* Actor máis nomeado: Antonio Durán "Morris" con 18 nomeamentos.
* Actriz máis premiada: María Bouzas con 4 premios.
* Actriz máis nomeada: María Bouzas con 8 nomeamentos.
* Director máis premiado: Jorge Coira con 4 premios.
* Director máis nomeado: Jorge Coira con 7 nomeamentos.

## Notas 
## Véxase tamén
### Ligazóns externas
*Páxina web dos Premios Mestre Mateo